צפעיים

ממוזער|צפעון דקל עפעפי
ממוזער|צפע דיניקי
ממוזער|עכסן גב-יהלום מזרחי.
ממוזער|ביטיס גבוני.
צפעיים (שם מדעי: Viperidae) היא משפחה של נחשים ארסיים. לעיתים מכונים בשם "צפעוניים", אך מדובר בטעות שכן זוהי משפחת נחשים קטנים יותר ובעלי ניבי ארס ארוכים יותר שבולטים מאחורי הראש.

מינים אלה חיים ברחבי כל העולם, אך לא באוסטרליה. המינים החיים באמריקה שייכים לתת-המשפחה צפעוני גומה וביניהם העכסנים, המוקסין והגומצן. תת-משפחה זו חיה גם בחלק מאסיה. הם חיים במגוון בתי גידול ביניהם יערות, מדרונות הרים ומדבריות חמים. 7 מינים מהמשפחה חיים בישראל, והידוע ביניהם הוא צפע ארצישראלי שנבחר להיות הנחש הלאומי.

הארס של בני משפחה זו קטלני וגורם לקרישת דם מהירה, הרס במערכת כלי הדם, וכן הרס לרקמת הבשר ולעיתים גם נמק. ארסם פועל באיטיות לעומת ארס הפתניים, מה שגורם לעיתים קרובות לייסורים ממושכים לקורבן, אף אם ניצל ממוות מיידי.

נחשים אלה יכולים להגיע לאורך מרבי של 3.65 מטרים אצל המין גומצן ענק. בעבר היו מינים כבדים יותר, כמו הלאופיס שהגיע לאורך של 3 עד 4 מטרים ולמשקל 26 ק"ג, ולגודל כשל רב-פתן מלכותי.

מיון
משפחה זו כוללת, נכון למאי 2025, כ-400 מינים.
 משפחה צפעיים (Viperidae)
 תת-משפחה צפעי פיאה (Azemiopinae)
 סוג צפע פיאה (Azemiops) - בו 2 מינים.
 תת-משפחה צפעוני גומה (Crotalinae)
 סוג מוקסין (Agkistrodon) - בו 8 מינים.
 סוג ומין יחיד - Atropoides picadoi.
 סוג צפעון דקלים (Bothriechis) - בו 19 מינים.
 סוג Bothrocophias - בו 9 מינים.
 סוג גומצן (Bothrops) - בו 48 מינים.
 סוג ומין יחיד - גומצן מלאי (Calloselasma rhodostoma)
 סוג צפעון הררי (Cerrophidion) - בו 5 מינים.
 סוג עכסן (Crotalus) - בו 54 מינים.
 סוג ומין יחיד - מוקסין סיני (Deinagkistrodon acutus)
 סוג מוקסין אסיאתי (Gloydius) - בו 26 מינים.
 סוג צפעון מדובש אף (Hypnale) - בו 3 מינים.
 סוג גומצן (Lachesis) - בו 5 מינים.
 סוג Metlapilcoatlus - בו 6 מינים. כולל צפעון קופץ מרכז-אמריקאי
 סוג Mixcoatlus - בו 3 מינים.
 סוג צפעון מקורנן מקסיקני (Ophryacus) - בו 3 מינים.
 סוג צפע הרים (Ovophis) - בו 9 מינים.
 סוג צפעון חזירי (Porthidium) - בו 9 מינים כולל צפעון חזירי מקורנן
 סוג עכסן גמדי (Sistrurus) - בו 3 מינים.
 סוג גומצן (Trimeresurus) - בו 55 מינים.
 סוג גומצן (Protobothrops) - בו 16 מינים.
 סוג צפע הרמה (Tropidolaemus) - בו 5 מינים.
 תת-משפחה צפעונים (Viperinae)
 סוג צפעוני הרים (Atheris) - בו 18 מינים.
 סוג ביטיס (Bitis) - בו 18 מינים.
 סוג עכן (Cerastes) - בו 3 מינים, הכולל את: עכן חרטומים (Cerastes cerastes), עכן גדול (Cerastes gasperettii) ועכן קטן (Cerastes vipera).
 סוג דאבויה (Daboia) - בו 4 מינים, ביניהם צפע מצוי (Daboia palaestinae).
 סוג אפעה (Echis) - בו 12 מינים, ביניהם אפעה מגוון (Echis coloratus).
 סוג ומין יחיד - צפע חול אסייתי (Eristicophis macmahonii)
 סוג צפע גדול (Macrovipera) - בו 2 מינים.
 סוג ומין יחיד - צפע הר קניה (Montatheris hindii)
 סוג Montivipera - בו 8 מינים.
 סוג ומין יחיד - צפע השפלה (Proatheris superciliaris)
 סוג שפיפון (Pseudocerastes) - בו 3 מינים, ביניהם שפיפון הנגב (Pseudocerastes fieldi).
 סוג צפע (Vipera) - בו 21 מינים.
 סוגים שלא משויכים לאף תת-משפחה
 סוג צפע לילי (Causus) - בו 7 מינים.

מיני משפחת הצפעיים הנפוצים בישראל
כל המינים החיים בישראל שייכים לתת-משפחת הצפעיים:
 עכן גדול (Cerastes gasparettii)
 עכן חרטומים (Cerastes cerastes)
 עכן קטן (Cerastes vipera)
 שפיפון הנגב (Pseudocerastes fieldi)
 אפעה מגוון (Echis coloratus)
 צפע מצוי (Vipera palaestinae)
 צפע חרמון (Vipera bornmuelleri)

קישורים חיצוניים




הערות שוליים

*
קטגוריה:בעלי חיים שתוארו ב-1811
קטגוריה:טקסונים שתוארו בידי ניקולאוס מיכאל אופל
קטגוריה:בעלי חיים בתנ"ך